Enneagram - Werkswinkels | kyk waneer die volgende werkswinkel plaasvind | Noordkaap, Noord Wes - Suid Afrika
Werkswinkel word gewoonlik oor 'n naweek op Hartswater aangebied. Soms word Enneagram kursusse ook oor tien weke aangebied. Vir die wat nie in die Noord-Kaap omgewing woon nie, word werkswinkels vir 12 of meer persone ook elders aangebied.
Bespreek vroegtydig aangesien slegs 16 persone geakkommodeer kan word.
Kursusfooie sluit etes en kursus materiaal in
Kontak Ena Theron by 0823785771 vir meer inligting oor die volgende werkswinkel.
Die Enneagram Persoonlikheidstipes werkswinkel is vir diegene wat hulself graag beter wil leer ken en op soek is na geestelike diepte. Werkswinkel deelnemers leer ken hul fokus van aandag, hul emosionele tendense en hul geestelike gawes. Deelnemers is na die werkswinkel in staat om hul posisie te identifiseer.Die 9 tipes word bespreek en behandel, en 'n eksamplaar van elke tipe beskryf sy / haar innerlike prosesse.
(Die Perfeksionis, Die Versorger, Die Presteerder, Die Romantikus, Die Obserweerder, Die Lojalis, Die Genotsoeker, Die Beskermer, Die Vredemaker)
Die Enneagram Subtipe werkswinkel is vir diegene wat reeds hulle Enneagramtipe leer ken het. Die subtipe werkswinkel neem die deelnemer 'n stappie verder op die innerlike reis van selfkennis en selfbewussyn. Elke persoonlikheid kan onderverdeel word in drie subtipes.
Die subtipes fokus op kwessies van:
Sosiale en gemeenskap verhoudings
Elke persoonlikheidstipe sal eienskappe van al drie subtipes toon, maar een subtipe neig om te domineer meer as die ander twee. As volwassenes is ons sensitief vir al drie areas van ons tipe, maar aan een area sal ons meer energie bestee en sal ons meer besorgd oor wees.
Hierdie Enneagram werkswinkel is vir diegene wat reeds Module 1 en Module 2 voltooi het en die geestelike waarde van die Enneagram leer ken het. Module 3 is vir diegene wat gereed is om diep interne werk te doen. Na Module 1 besef ons dat ons nog net aan die oppervlak raak. Module 2 het gehelp om die prentjie verder in te kleur. Module 3 is soos 'n legkaart. Ons het al die stukkies wat ons wil hê, en begin nou werk om al die stukke bymekaar te sit. Om die legkaartstukkies te kry wat pas, is baie persoonlike en diep interne werk. Deur ons eie legkaart te bou en onsself te obserweer, bou ons geduldig aan 'n dieper verstaan van onsself en ander.
Die Enneagram Argetipe werkswinkel is vir diegene wat reeds hulle Enneagramtipe sowel as subtipe leer ken het, en geleer het om hulself te obserweer. Die Argetipe werkswinkel neem ons 'n stappie verder op die innerlike reis van selfkennis en bewussyn.